กลางวันทานราดหน้า และน้ำผลไม้สกัด เย็นประมาณ17.00 นอาเจียรมาก10 กว่ารอบพบแพทย์ทานยายังอาเจียรต่อเนื่อง วันรุ่งขึ้นดี ไม่อาเจียร แต่พะอืดพะอม ครั่นเนื้อครั่นตัวเหมือนจะเป็นไข้ ( ไม่มีท้องเสีย ร่วมด้วย) 2-3 วันที่มีอาการ ไม่ถ่ายเลย อึดอัด แน่นท้องเหมือนมีแต่ลม เลออยู่บ่อยๆ จะมีโรคใดบ้างค่ะ
 การทานอาหารแล้วอาเจียน น่าจะมีสาเหตุจากอาหารที่ทานเข้าไป (Food poisoning) ซึ่งอาจมีแบคทีเรียที่ปล่อยสารพิษออกมา น่าสงสัยที่สุดคือ ผลไม้สกัด ถ้าความเย็นไม่พอ ก็จะทำให้เกิดการเสีย ทำให้แบคทีเรียปล่อยสารพิษออกมาได้ครับ การที่ยังรุ้สึกอยากอาเจียนอยู่เพราะพิษของมันยังมีอยู่ในกระแสเลือด แต่การอาเจียน ความจริงเป็นปฏิกิริยาป้องกันของร่างกายที่พยายามขับถ่ายสารพิษออกไป ไม่ควรให้หยูดอาเจียนทันที ถ้าตกค้างในร่างกายนานๆ จะทำให้มีอาการรุนแรงมากเช่น ติดเชื้อในกระแสเลือดได้ ถ้าอาเจียนมากๆ จนทานไม่ได้ควรทานเกลือแร่ หรือน้ำหวานให้พลังงานไปก่อน อย่าเพิ่งทานอาหารหนัก ย่อยยาก ให้กระเพาะอาหารและลำไส้ได้พักบ้าง ถ้าอ่อนเพลียมากๆ ไม่มีแรง ควรกลับไปพบแพทย์เพื่อให้น้ำเกลือ หรือฉีดยาแก้อาเจียนให้บ้าง อาการอืดอัดแน่นท้องเพราะเกิดลำไส้อักเสบ ทำงานไม่ดี แกส เลยเหลือในท้องมาก ทำให้เกิดอาการท้องอืด เมื่อลำไส้ปกติแล้วก็จะดีขึ้นเองครับ